ટેરો કાર્ડ્સથી આજે બધા પરિચિત છે. ટેરો કાર્ડ્સમાં ૭૮ પત્તાં છે. તેમાં મુખ્ય બાવીસ પત્તાંમાં નવ ગ્રહો અને બાર રાશિઓનો સમાવેશ કરાયો છે. ૭૮માંથીબાવીસ મુખ્ય પત્તા કાઢીનાખીએ તો ૫૪ પત્તા બચે, આ ૫૪ પત્તામાં બે જોકર કાઢી નાખતા, તે આપણા રમવાના પ્રચલિત ગંજીફાના પત્તા સાથે મેળ ધરાવતાપત્તા બની જશે. બાવન પત્તાં એ ટેરો કાર્ડ્સમાંથી જ ઉદભવ્યાં છે. ટેરોના પત્તાની ઉત્પત્તિ ક્યાંથી થઇ અને ક્યારે થઇ તે લગભગ જાણવું શક્ય નથી!ટેરોમાંથી છુટા પડેલા આ તાશના પત્તા રાજાઓના સમયથી રમતમાંચાલ્યા આવે છે. તાશના પત્તા કે ગંજીફામાં પણ જ્યોતિષ સાથે ઘણાબધા રહસ્યોનો સમાવેશ થયો છે. પહેલાના સમયમાં રાજાઓ એકબીજાના નસીબનું બળ માપવા સામસામે ગંજીફા રમતા હતાx. ગંજીફામાં જે રાજાની હાર થાય, તેનું નસીબ અને નિર્ણય શક્તિબંને નબળા માનવામાં આવતા હતા. એટલે બીજા અર્થમાં આ ગંજીફાના પત્તાએ નસીબનું માપ પણ દર્શાવે છે. આજ પત્તાનો ઉપયોગ કરીને જાતકના નસીબને પણ જાણી શકાય છે. યુરોપમાં ઘણા ભવિષ્યવેતાઓમાત્ર કાર્ડ્સ દ્વારા જ ભવિષ્યવાણી કરે છે.